FRUMUSEŢEA ADEVĂRULUI ŞTIINŢIFIC Stimaţi colegi, Doamnelor şi Domnilor, Pare neobişnuit să rostesc discursul de recepţie cu o întârziere atât de mare, astăzi când mă număr printre cei şase membri ai Academiei Române cu vechimea cea mai mare în această instituţie Ales membru corespondent în , acest discurs trebuia rostit în anul , când am fost titularizat În anii şi , un număr de membrii ai Academiei Române din cei care fuseseră titularizaţi şi-au rostit discursurile de recepţie Vă mărturisesc că-mi pregătisem şi eu un discurs, şi-l aveam scris, aproape în întregime, este adevărat, nu în forma pe care-l prezint astăzi Academicianul Remus Răduleţ acceptase să prezinte răspunsul la acest discurs S-a întâmplat însă un eveniment neplăcut care a pus capăt discursurilor de recepţie până în De ce nu mi-am rostit discursul de recepţie în primii ani ‘ ? Doresc să vă mărturisesc sincer că, pe cât de entuziasmat am fost în ziua de decembrie , pe atât de decepţionat am fost în perioada de tranziţie care a urmat Aşteptam în zadar să se termine Având în vedere pe de altă parte şi vârsta mea înaintată, m-am hotărât să rostesc acest discurs astăzi Am făcut bine ? Am facut rău ? Vă las pe dumneavoatră să apreciaţi * Există un vechi şi frumos obicei ca acela care rosteşte discursul de recepţie la Academie să consacre prima parte a acestuia elogiului înaintaşului său la această prestigiosă instituţie, al cărui fotoliu a rămas vacant Acest obicei a fost părăsit şi înlocuit cu timpul cu elogiul foştilor profesori ai noului membru ales, sau cu elogiul ţăranului român, al satului românesc, etc Vă rog să-mi îngăduiţi ca în prima parte a discursului meu de recepţie să fac elogiul unei personalităţi de excepţie a cercetării ştiinţifice şi a învăţământului superior tehnic din domeniul construcţiilor, profesorul Mihail Hangan, părintele betonului armat din România, care ar fi meritat, după umila mea părere, un loc de cinste printre membrii Academiei Române, alături de academicienii Aurel A Beleş, Cristea Mateescu, Ştefan Bălan, Nicolae Profiri, Dan Mateescu şi alţii S-a născut în anul la Botoşani A urmat cursurile Şcolii Naţionale de Poduri şi Şosele Bucureşti, transformată în anul în Şcoala Politehnică din Bucureşti, pe care a absolvit-o în şi Şcoala Superioară de Electricitate din Paris, pe care a absolvit-o în Ca inginer constructor a proiectat şi executat numeroase construcţii din Bucureşti, din beton armat (corpul I din vechiul local al Politehnicii, clădirea fostului Comitet de Stat al Planificării de pe Calea Victoriei, clădirea Băncii Naţionale, clădirea Institutului de Cercetări Chimice, etc , rezervoarele din beton armat de la Câmpina, Câmpul Lung, Satu Mare, Silistra, construcţiile industriale din beton armat de la Combinatul Carbochim din Cluj, de la Fabrica de vagoane din Arad, de la Combinatul de semicocs de la Călan, de la Combinate de industrializarea lemnului etc ) A desfăşurat o activitate didactică de peste de ani, în principal la Facultatea de Construcţii Civile din Bucureşti, unde a predat cursuri de beton armat, de construcţii din beton armat, de poduri de lemn, de zidărie şi de beton armat, la Facultatea de Construcţii a Politehnicii din Cluj, precum şi la Institutul de Electrotehnică al Universităţii din Bucureşti Pe profesorul Mihail Hangan l-am avut cadru didactic în ultimii ani de studii la Politehnica din Bucureşti În anul al cincilea profesorul obişnuia să selecteze un număr redus de elevi pe care-i conducea dânsul la proiectul de beton armat Ceilalţi elevi erau conduşi, la acest proiect, de asistenţi Elevilor selectaţi de dânsul le solicita, ca în afară de proiect să întocmească şi o lucrare de documentare asupra unei probleme din domeniul construcţiilor Având şansa să mă număr printre elevii selectaţi, mi s-a cerut să mă documentez asupra metodei de calcul al cadrelor din beton armat, elaborată de Gheorghe Emanoil Filipescu, celebru profesor de Statica şi Rezistenţa Materialelor la Şcoala Politehnică din Bucureşti, membru corespondent al Academiei Române Am încercat să duc mai departe metoda Filipescu şi am reuşit să ajung astfel la Metoda deplasărilor, care tocmai în anii ‘ se năştea pe plan mondial După cum este cunoscut, astăzi, metoda deplasărilor, în deosebi sub forma Metodei elementelor finite este larg utilizată în cele mai delicate probleme de teoria elasticităţii şi nu numai acolo Ce păcat că o boală cardiacă nemiloasă a curmat pe neaşteptate zilele marelui savant care a fost Gh Em Filipescu, la numai de ani, când era atât de aproape de un rezultat atât de important pe plan mondial Acest episod din viaţa mea mi-a deschis gustul pentru frumuseţea cercetării ştiinţifice Nici nu s-a uscat bine tuşul de pe diploma mea de inginer constructor, că profesorul Mihail D Hangan, aş putea spune, aproape m-a obligat să mă înscriu la doctorat În acea perioadă, este vorba de anii ‘ , nu erau prea mulţi doctori ingineri constructori români Eu am fost, cred, al patrulea, după Cristea Mateescu, Mihail Hangan şi Ştefan Bălan Tema pe care mi-a dat-o profesorul să o studiez era legată de efectele cutremurului de pământ din noiembrie , în urma căruia, în Bucureşti se prăbuşise blocul Carlton Profesorul Hangan poseda fotografii din care rezulta clar că balcoanele diferitelor etaje nu căzuseră unul peste altul ci se rotiseră în jurul unei axe verticale impreună cu planşeele din care faceau parte, ca şi când întregul bloc s-ar fi răsucit înainte de a se prăbuşi Eu trebuia, între altele, să explic acest fenomen, aparent ciudat Şi am început să lucrez, să scriu pagină după pagină, să le umplu cu calcule mărunte Ştiu că la un moment dat depăşisem câteva sute de pagini De un real folos mi-a fost atunci broşura elaborată de profesorul Acad A Beleş ”Cutremurele şi construcţiile”, o lucrare extrem de serioasă Îmi amintesc că, mai târziu, în urma cutremurului din , toate clădirile avariate grav în timpul cutremurului din şi criticate în broşura respectivă pentru modul iresponsabil în care au fost consolidate, dar absolut toate, s-au prăbuşit Am folosit prea puţină literatură străină de specialitate Scriam pagină după pagină, şi din când în când le arătam profesorului Hangan Dânsul le examina sumar şi-mi spunea aproape invariabil: „E bine Voinea E foarte bine, dar ştii? Rezultatul final trebuie să fie simplu şi frumos!” Între timp, în urma reformei învăţământului din anul , apăruseră dispoziţii noi care reglementau modul de obţinere a titlului ştiinţific de „candidat în ştiinţe” şi de „doctor” Era necesar să te prezinţi la un concurs de admitere, după care, dacă reuşeai, urma să susţii examene: unul de marxism-leninism, cu o bibliografie de câteva mii de pagini, un examen de limba rusă, un examen de limbă străină (limba rusă nu era considerată limbă străină!) şi, în fine, un examen de specialitate Se preciza că cei ce sunt în curs de pregătirea doctoratului după vechiul sistem, situaţie în care mă aflam eu, vor trebui să-şi susţină teza de doctorat cel mai târziu în anul , altfel urmând să se pregătească potrivit noilor dispoziţii Eram pur şi simplu disperat Lucram, scriam pagini noi cu calcule lungi şi complicate, le arătam profesorului şi dânsul îmi spunea invariabil: „E bine, Voinea; e foarte bine, dar ştii? Rezultatul final trebuie să fie simplu şi frumos!” Aveam impresia că profesorul nu citeşte cu atenţia cuvenită paginile mele Presat şi de timp (nu mai aveam decât câteva luni în care trebuia să-mi închei lucrarea) mi-am luat într-o zi inima în dinţi şi l-am întrebat: „Adică cum, domnule profesor, „simplu şi frumos”?” Răspunsul a fost cu totul neaşteptat: „Nu ştiu! Îţi imaginezi că dacă l-aş şti, l-aş publica eu!” A urmat o perioadă în care am scris şi am calculat mai puţin şi am reflectat mai mult Şi am lucrat, îmi aduc aminte, zi şi noapte Şi deodată, ca prin minune, toate calculele s-au simplificat mult, mult de tot şi în zori, când liniştea nopţii a fost alungată de zgomotele primelor tramvaie, care începeau să circule, dimineaţa, pe hârtia pe care lucram a apărut o formulă simplă, care rezolva problema pe care mi-o formulase profesorul Pe scurt, consideram o structură elastică alcătuită dintr-un planşeu orizontal rezemat pe stâlpi verticali, acţionat de un sistem de forţe aflat în echilibru Presupuneam forţele sistemului de s ori mai mari şi în această situaţie, structura se află la limita de stabilitate elastică, gata de a se prăbuşi (colapsa) Pentru această situaţie aplicam principiul lucrului mecanic virtual, considerând ca deplasare virtuală o rotaţie infinit mică în jurul unei axe verticale, care intersectează planul median al planşeului într-un punct de coordonate (x,y) în raport cu un sistem cartezian ortogonal de axe de coordonate Oxy din planul median Obţineam o relaţie de forma  ( ) În cazul unei structuri obişnuite această relaţie este o ecuaţie algebrică de gradul a doilea în variabilele x şi y şi anume o elipsă Ea arată că s, coeficientul de siguranţă la pierderea stabilitaţii elastice, depinde de axa în jurul căreia are loc rotaţia Mă interesa, fireşte, acea axă în jurul căreia se realiza coeficientul de siguranţă minim Problema revenea la aflarea minimului unei funcţii  definită de ecuaţia implicită ( ) Am arătat că valorile extreme ale coeficienţilor de siguranţă s sunt rădăcinile unei ecuaţii algebrice de gradul al treilea, care are întotdeauna rădăcini reale şi pozitive Fireşte, interesează întotdeauna cea mai mică dintre aceste rădăcini În unele cazuri este uşor de intuit cele trei moduri în care o asemenea structură îşi pierde stabilitatea elastică De exemplu, în cazul planşeului din figura , aşezat pe stâlpi identici, de secţiuni transversale pătrate, hexagonale, octogonale ori circulare dispuşi simetric, cele trei moduri de pierdere a stabilităţii sunt: rotaţie în jurul centrului O al plăcii şi două translaţii, una în direcţia axei  şi alta în direcţia axei  (fig ) În alte cazuri în care stâlpii nu sunt identici, nu sunt dispuţi simetric şi au secţiuni transversale de alte forme decît cele de mai sus este mai greu de intuit care sunt cele trei moduri în care ar putea să se piardă stabilitatea elastică a structurii şi sunt necesare calcule  Fig Mie mi s-a părut simplu şi frumos rezultatul la care ajunsesem Mă întrebam dacă-i va plăcea şi profesorului, pentru că ştiam zicala: „ Nu-i frumos ce-i frumos; e frumos ce-mi place mie” Şi am avut noroc I-a plăcut şi profesorului Mihail Hangan L-a examinat cu multă atenţie, mi-a făcut nişte observaţii mărunte de care am ţinut bineînţeles seama În ziua de februarie a avut loc susţinerea, în faţa unei comisii formate din profesorul Mihail Hangan şi profesorii Aurel A Beleş şi Cristea Mateescu, ultimii doi deveniţi mai târziu membrii titulari ai Academiei Române Încrezători în metoda propusă de mine pentru evaluarea siguranţei construcţiilor supuse la acţiunea cutremurelor, unii ingineri constructori proiectanţi şi executanţi de construcţii, printre care am avut onoarea să fie şi marele constructor român, inginerul Emil Prager, mi-au dat să le verific unele construcţii proiectate sau executate de dânşii Profesorul Mihail Hangan însuşi a introdus într-o ediţie apărută ulterior a cursului său de Beton Armat metoda elaborată de mine Nu ascund faptul că am primit şi critici, între care aceea că o teză de doctorat în domeniul ştiinţelor tehnice trebuie să conţină şi o verificare experimentală Critica era justificată, dar îmi era imposibil să realizez o instalaţie experimentală care să simuleze cutremurul din în câteva luni Întâmplarea a făcut ca metoda mea de calcul să fie verificată mult timp după aceea, nu experimental, ci natural, dacă mă pot exprima astfel, în timpul cutremurului catastrofal care a avut loc la martie Eram rectorul Institutului Politehnic din Bucureşti Localul institutului fusese construit recent, în anii - ai secolului trecut Cu toate acestea a suferit avarii mari din cauza unor greşeli de proiectare Arhitectul a avut ideea nefericită să prevadă în marele hol al noului local un stâlp de secţiune transversală inelară, extrem de rigid în raport cu ceilalţi stâlpi, pe exteriorul căruia să fixeze treptele unei scări în formă de elice, care să permită accesul direct din marele hol la primul şi la cel de-al doilea etaj Greşeala a fost aceea că acest stâlp foarte rigid a fost legat solidar de planşeele peste parter şi primul etaj Din această cauză, la cutremurul din martie s-a produs o rotaţie a acelor două planşee în jurul unei axe verticale foarte apropiată de axa stâlpului rigid Ca urmare stâlpii notaţi în figura cu A, B şi C, cei mai îndepărtaţi de această axă au fost pur şi simplu retezaţi prin forfecare iar colţul ABC al planşeului s-a deformat cu o săgeată maximă în A de centimetri! A trebuit să fie aduse cricuri speciale de la un şantier de poduri, pentru a readuce colţul ABC al planşeului aproape de poziţia inţială În acelaşi timp s-a înlocuit fierul beton din stâlp cu o armătură rigidă din bare masive de oţel profilate şi s-au eliminat legăturile de solidarizare ale stâlpului rigid de secţiune transversală inelară cu cele două planşee  Fig După susţinerea tezei de doctorat, profesorul Mihail Hangan m-a sfătuit ca în continuare să nu mă grăbesc să public orice, ci numai lucrări frumoase, fără să-mi spună nici de data aceasta ce se înţelege prin frumos în cecetarea ştiinţifică Am încercat să urmez acest sfat, dar mărturisesc sincer n-am reusit întotdeauna * Vă rog să-mi permiteţi ca, în continuare, să fac unele reflecţii asupra cuvintelor profesorului meu, Mihail Hangan: „Rezultatul trebuie să fie simplu şi frumos”, care m-au urmărit întreaga viaţă şi care mă urmăresc şi astăzi Se ştie că adevărul nu este întotdeauna frumos Există realităţi care ne dezgustă De ce adevărul ştiinţific este frumos? Astfel formulată problema, pare să aparţină domeniului filosofiei şi nu doresc să o abordez pe această cale, pentru că nu am competenţa necesară Prefer să urmez sfatul pe care filosoful roman Seneca l-a dat lui Lucillius într-una din epistolele sale: „Lungum iter est per praecepta, breve et efficax per exempla” (Lung este drumul urmat prin învăţătură, scurt şi eficace prin exemple) Voi încerca, aşadar, să explic frumuseţea adevărului ştiinţific, analizând succint câteva exemple de descoperiri ştiinţifice Dar mai întâi de toate, să ne întrebăm care este aria de investigare a omului de ştiinţă spre deosebire de aceea a altor specialişti Marele filosof german Emmanuel Kant a considerat că orice entitate din univers poate fi studiată din două puncte de vedere diferite: al numenului (al lucrului în sine) şi al fenomenului (al modului de manifestare) Aria de investigare a omului de ştiinţă este aceea a fenomenelor, în timp ce numenul este obiectul filosofilor, al teologilor şi al altor specialişti În continuare se pune problema; cum cercetează fenomenele oamenii de ştiinţă? Răspunsul, după părerea mea este: elaborează modele teoretice, de preferinţă modele matematice Matematica este unealta intelectuală cea mai perfecţionată a omului de ştiinţă, care-i permite să enunţe într-o formă precisă, concisă, clară, accesibilă, legile materiale descoperite de ştiinţă Fără matematică, cercetarea ştiinţifică este dificilă, dacă nu imposibilă Academicianul Remus Răduleţ mi-a relatat următorul dialog între fizicienii Werner Heisenberg şi Max Born, purtat în anul , înainte ca ei să plece în concediu; dialog din care rezultă importanţa cunoaşterii matematicii Heisenberg: „Cred că n-am să reuşesc niciodată să găsesc un model matematic pentru fenomenele care au loc în mecanica cuantică” Born: „De ce?” Heisenberg: „Închipuieşte-ţi! Mi-ar trebui o matematică în care produsul  să nu fie egal cu  !” Born: „Am văzut parcă undeva aşa ceva Dacă nu mă înşel într-o carte în care era vorba de matrici” Heisenberg: „Ce sunt acelea matrici?” Born: „Nu ştiu exact, dar cred că la Bibliotecă trebuie să fie o carte care să trateze despre matrici” Şi cei doi s-au despărţit şi au plecat în concediu Cu siguranţă că Heisenberg a împrumutat cartea care trata despre matrici, pentru că, la întoarcerea din concediu, a putut enunţa celebrul său principiu al incertitudinii Omul de ştiinţă este modest El se limitează să elaboreze modele matematice ale unor fenomene Dacă rezultatele obţinute prin calcul, folosind modelul matematic elaborat coincid cu cele experimentale, el este mulţumit El nu pretinde că ar cunoaşte absolut totul Modelul matematic îi permite în schimb să stăpânească fenomenele studiate Această coincidenţă între modelul matematic şi experiment a fost considerată de Einstein ca unica minune din univers, faptul că natura are aceleaşi legi de evoluţie ca şi cele ale raţiunii umane Ideea aceasta de a modela matematic un fenomen fizic şi de a-l studia apoi pe acest model a întâmpinat multe dificultăţi în cursul istoriei Ne amintim că, potrivit concepţiei filosofului grec Aristotel, era imposibil de a pătrunde în esenţa lucrurilor cu ajutorul matematicii, deoarece exista o mare deosebire între noţiunile matematice şi realitate, de exemplu între noţiunea matematică de plan şi suprafaţa unei mese, oricât de bine ar fi ea lustruită Pentru că nu putea totuşi nega exactitatea unor calcule care prevedeau cu precizie suficientă fenomene cereşti, ca de exemplu eclipsele de lună sau de soare, Aristotel şi-a limitat afirmaţia de mai sus la ceea ce a numit el „lumea sublunară” După cum se ştie, primul model matematic al unui fenomen fizic a fost, legea căderii corpurilor, libere pe planul înclinat, a lui Galileu  ( ) Oricât de simplă, de elementară ni se poate părea astăzi această lege, ea a însemnat, în momentul în care a fost descoperită, un pas uriaş în ştiinţă, deoarece contrazicând concepţia aristotelică retrogradă, care a dominat evul mediu, căderea corpurilor era un fenomen din lumea „sublunară” de acum stăpânit cu ajutorul unei formule matematice Am putea spune ca Galileu a fost, de fapt, un platonician O altă întrebare pe care ne-o putem pune este: cum ajung oamenii de ştiinţă să descopere un adevăr? La această întrebare se pot da mai multe răspunsuri Ne vom limita la câteva exemple: În primul rând, printr-un dezvoltat spirit de observaţie Un om obişnuit, parcurgând un drum cunoscut, sau chiar necunoscut, are impresia că ceea ce vede este banal, este firesc să fie aşa şi trece mai departe Omul de ştiinţă, dimpotrivă, datorită spiritului său de observaţie, dezvoltat remarcă lucruri interesante şi, pe această cale ajunge la adevărul ştiinţific Să ne referim din nou la bătrânul Galileu Să-l urmărim într-o duminică, în catedrala din Pisa Ascultă evlavios slujba religioasă? Nu Priveşte atent la imensul candelabru, care oscilează lent, după ce, unul din slujitorii catedralei i-a aprins toate lumânările Observă că amplitudinea oscilaţiilor este din ce în ce mai mică Dar perioada lor ? Parcă rămâne aceeaşi Nu-i vine să creadă Pune mâna dreaptă în dreptul inimii şi numără simultan bătăile inimii şi oscilaţiile candelabrului Constată că în ciuda micşorării amplitudinii, perioada oscilaţiilor rămâne aceeaşi şi descoperă astfel isocronismul micilor oscilaţii, lege pe care o verifică riguros şi în laboratorul său Această lege, după cum se ştie, a stat la baza primelor instrumente de măsurare a timpului, pendulele În al doilea rând se poate ajunge la un adevăr ştiinţific printr-o analogie între două fenomene, unul cunoscut şi altul necunoscut, dar având unele asemănări, mai puţin vizibile de către un om obişnuit Se ştie că pe Newton îl preocupa foarte mult mişcarea Lunii în jurul Pământului Odată a observat atent cum a căzut din pom, un măr copt (povestea, dacă este să o credem, afirmă că mărul i-a căzut în cap, ceea ce a făcut-o pe domnişoara Gabriela Ţiţeica, profesoară de mecanică teoretică să spună: „Mărul l-a nenorocit şi pe Adam şi pe Newton”!) Atunci Newton şi-a pus întrebarea dacă mişcarea Lunii şi mişcarea mărului nu au ceva comun, dacă nu au cumva cauze similare şi reflectând, a ajuns pe această cale la o formulare foarte generală a legii atracţiei universale, care l-a făcut celebru Se pune întrebarea dacă şansa nu joacă şi ea un rol important în descoperirea adevărului ştiinţific Ca exemplu să amintesc împrejurările în care celebrul fizician german Wilhelm Conrad Röngen a descoperit razele X, la începutul lunii ianuarie El a aşezat nişte plăci fotografice într-un anumit loc Observând că s-au imprimat fără o cauză cunoscută, a cercetat cauza imprimării plăcilor, şi a reuşit în cele din urmă să descopere că este vorba de nişte raze noi, necunoscute până atunci, pe care le-a numit razele X Se poate spune că Röngen a avut noroc că a pus plăcile fotografice în acel loc Dacă însă ţinem seama că puţin înainte marele fizician William Crookes procedase la fel cu nişte plăci fotografice, observase că plăcile se imprimă fără o cauză cunoscută, şi a reclamat cazul la fabrica de plăci fotografice, tragem concluzia că numai norocul singur nu este suficient pentru a face o descoperire ştiinţifică Să adăugăm la acest exemplu, un altul, acela al celebrului doctor Sir Alexander Fleming, laureat al premiului Nobel, descoperitorul penicilinei Colegii „binevoitori” s-au grăbit să aprecieze că această descoperire a fost o simplă „întâmplare” Fleming, cu cunoscutul său umor scoţian, le-a răspuns: „Este adevărat, dar pentru întâmplarea aceasta am cercetat o viaţă întreagă!” Fără a nega importanţa şansei în cercetarea ştiinţifică, voi menţiona şi butada „Toţi avem noroc; puţini îşi dau seama că-l au” Se spune că observaţia este modul prin care cercetătorul întreabă natura Există însă o adevărată artă în a întreba natura Cea mai grea întrebare pe care şi-o poate pune cercetătorul este „DE CE?” Elaborarea unei întregi teorii pe baza căutării unui răspuns la întrebarea „ de ce?” poate fi exemplificată prin „Mecanica ondulatorie” a lui Louis de Broglie Se ştie că Newton a elaborate o teorie corpusculară a luminii, potrivit căreia lumina era alcătuită din mici particule elastice, teorie cu care a reuşit să explice fenomene din optica geometrică (reflexia şi refracţia luminii), dar nu şi fenomene din optica fizică (interferenţa, difracţia, polarizarea) Se ştie de asemenea că fizicianul olandez Christian Huygens a elaborate în o teorie ondulatorie a luminii, cu care a reuşit să explice, atât fenomenele din optica geometrică cât şi cele din optica fizică Era acum clar că lumina este de natură ondulatorie În anul însă a apărut problema interpretării efectului fotoelectric, incompatibil cu teoria ondulatorie a luminii, problemă rezolvată impecabil după cum se ştie de Einstein care a considerat lumina ca fiind un flux de cuante de energie egale cu  (h fiind constanta lui Planck, iar  frecvenţa) numite fotoni Louis de Broglie şi-a pus atunci întrebarea: de ce în acest univers numai lumina este şi particolă şi undă, în timp ce toate celelalte entităţi sunt, fie particole fie unde In anul Louis de Broglie a elaborat un model teoretic, ataşând fiecărui punct material o undă (numit ulterior “unda de Broglie”), a cărei lungime se obţine din impulsul mechanic al punctului material, prin intermediul constantei h a lui Planck Această teorie a apărut într-un volum intitulat “Mecanica ondulatorie” Din fericire, în scurt timp ( ) Max Born şi alţi fizicieni au descoperit în laborator fenomenul de difracţie a electronilor, despre care până atunci se credea că au numai proprietăţi corpusculare Există şi descoperiri ştiinţifice care au la bază procesul de învăţământ Exemplul pe care-l prezint în continuare mi-a fost dat de academicianul Remus Răduleţ După cum se ştie dânsul şi-a susţinut teza de doctorat la Politehnica din Zürich, care în prima jumătate a secolului trecut se bucura de un strălucit renume în întreaga Europă Aici au prezentat cursuri şi prelegeri aproape toţi corifeii Fizicii Moderne După ce Louis de Broglie a elaborat lucrarea sa de bază Mecanica ondulatorie, la Politehnica din Zürich decanul l-a rugat pe celebrul fizician austriac Erwin Schrödinger să le expună doctoranzilor aflaţi la această Politehnică, pe înţelesul lor, principalele idei din Mecanica ondulatorie La început Schrödinger, care nu-l prea agrea pe Louis de Broglie, a refuzat, dar la insistenţele decanului, pînă la urmă, a acceptat Câteva săptămâni mai târziu, în anul , a expus în faţa doctoranzilor, celebra sa ecuaţie diferenţială cu derivate parţiale, pentru unda pe care Louis de Broglie o ataşa fiecărui punct material, ecuaţie, care, după cum se ştie, este asemănătoare ecuaţiei undelor şi din care, prin condiţii la limite potrivite, se puteau obţine mulţimi discrete de stări energetice Decanul, ascultând expunerea, a fost mai mult decât încântat şi, adresându-se lui Schrödinger, i-a spus: “Această ecuaţie cu derivate parţiale este extraordinară Ea va fi, probabil, pentru Mecanica cuantică, în viitor, ceea ce este astăzi ecuţia lui Newton pentru mecanica clasică” Erwin Schrödinger i-a răspuns: ”Vi se pare? Vă mărturisesc sincer că a fost singura modalitate de a prezenta mai clar, mai accesibil pentru doctoranzi această Mecanică Ondulatorie a lui Louis de Broglie” Răspunsul lui Schrödinger îmi aminteşte de butada: “Nu este greu să faci o descoperire ştiinţifică epocală; greu este să-ţi dai seama că ai făcut-o” Omul de ştiinţă cercetează fenomenele din natură, folosind inventarul de cunoştinţe, pe care le posedă şi caută să-şi explice un fenomen nou, utilizând mai întâi aceste cunoştinţe, în care are mare încredere, acestea fiind verificate şi experimental Ne reamintim de încercările lui James Clark Maxwell într-o primă etapă de studiu în care, căutând o interpretare cvasimecanică a fenomenelor electromagnetice a adăugat curentului de conducţie un aşa-numit “curent de deplasare”, ipoteză la care a renunţat mai târziu când a constatat că fenomenele electromagnetice nu se pot explica cu ajutorul mecanicii clasice Tot aşa în studiul fenomenelor optice, oscilaţiile luminoase au fost concepute la început ca unde într-un mediu elastic ipotetic, care a fost numit eter Nu este de mirare acest fel de a privi problemele, având în vedere faptul că “inventarul de cunoştinţe” al cercetătorilor era alcătuit în principal din cunoştinţe de mecanică clasică Ceea ce era imposibil de explicat era faptul că undele luminoase erau numai transversale Se cunoşteau exemple de corpuri în care se propagă numai unde mecanice longitudinale, cum sunt gazele, dar corpuri în care se propagă numai unde mecanice transversale nu există Faptul că James Maxwell a tras, din sistemul lui de ecuaţii diferenţiale, concluzia că sunt posibile unde electromagnetice, care sunt transversale şi au o viteză de propagare egală cu viteza de propagare a luminii în vid, a condus la identificarea: undă luminoasă = undă electromagnetică Un adevăr nou, cel puţin în momentul în care a fost descoperit pare un paradox, pentru că nu se potriveşte cu inventarul de cunoştinţe existent în acel moment, mai ales atunci când este verificat experimental Se afirmă pe bună dreptate că atunci când o teorie, acceptată de cvasiunanimitatea oamenilor de ştiinţă, este contrazisă de un banal experiment, teoria trebuie dată la o parte şi trebuie acceptat experimentul Cu timpul, adevărul ştiinţific, considerat la început un paradox, devine o banalitate şi este incorporat în inventarul de idei al omului de ştiinţă, pentru a deveni mai târziu, când se face o nouă descoperire, o prejudecată Şi cercetătorii cu o bogată experienţă cunosc faptul că uneori este mult mai grea lupta cu vechiul, cu cunoştinţe deja asimilate, decât cu noul care, la început, aparent sau nu, contrazice cunoştinţele existente Academicianul Nicolae N Constantinescu mi-a relatat odată, că pe când lucra în USA la Banca Mondială, s-a luat hotărârea să se elaboreze un model matematic al Sistemului Economic al Statelor Unite ale Americii A fost antrenat în această acţiune un mare număr de specialişti, cărora li s-au pus la dispoziţie calculatoare de ultimă generaţie In paralel un alt colectiv particular, cu un număr redus de specialişti a elaborat un alt model matematic Colectivul oficial a ţinut seama de un număr foarte mare de parametrii caracteristici sistemului economic studiat Calculatoarele performante le-au permis să ajungă repede la rezultate Colectivul particular s-a limitat la un număr redus de parametri, dar au fost aleşi parametrii cei mai importanţi Modelul elaborat de colectivul particular s-a dovedit în anii următori, mult mai apropiat de realitate, decât modelul matematic elaborat de colectivul oficial, în ciuda faptului că realitatea economică fusese mult mai bine, mai complet caracterizată de colectivul oficial O explicaţie ar putea fi următoarea: Să presupunem că modelul matematic întocmit de colectivul oficial ar fi perfect şi s-ar exprima matematic sub forma:  unde  ar fi o anumită mărime care ne interesează, iar  ar fi parametrii ce caracterizează sistemul economic Aceasta însemnează că înlocuind variabilele  cu valorile lor exacte, se obţine din relaţia de mai sus valoarea exactă a mărimii  şi, fireşte o formulă a colectivului particular cu mai puţine variabile ar fi mai puţin precisă din acest punct de vedere In realitate, lucrurile se petrec altfel, mărimile  nu pot fi măsurate cu precizie infinită, ci, practic, cu anumite toleranţe  Acest fapt real, determină o eroare  egală cu  care este cu atât mai mare, cu cât erorile  sunt mai multe şi mai mari Acesta este motivul pentru care precizia obţinută de colectivul particular a fost mai mare; el a ales numai mărimile importante şi care pot fi evaluate foarte precis (cu toleranţe  foarte mici) Voi încheia seria de exemple de cercetări ştiinţifice cu una mai recentă făcută în anii ’ ai secolului trecut Edward Lorenz, meteorolog a încercat să răspundă la o întrebare pe care ne-o punem şi noi: de ce nu se poate prevedea vremea pe un interval de timp mai îndelungat Astăzi, cu mijloacele moderne de care dispune ştiinţa, se poate face o prognoză destul de exactă pentru câteva zile O prognoză a vremii pe un interval de câteva luni, ori de un an are o probabilitate destul de mică de a se realiza Şi aceasta în condiţiile în care mişcarea aerului, a norilor, a precipitaţiilor sunt guvernate de legile mecanicii fluidelor care sunt deterministe El a făcut ceea ce se numeşte un „experiment numeric” în anul , în sensul că, simplificând puţin cunoscutele ecuaţii Navier-Stokes, a studiat aşa-nimita „Convecţie Rayleigh-Bernard”, care are loc de exemplu vara când solul, încălzit prin radiaţie, încălzeşte la rândul lui stratul de aer din vecinătate, care devenind astfel mai uşor se ridică, în timp ce aerul situat la o înălţime mai mare încălzit prin conducţie, deci având o temperatură puţin scăzută şi o densitate ceva mai mare coboară să ocupe locul aerului mai cald La întâlnirea celor doi curenţi de aer, unul ascendent şi celălalt descendent, se produce o învălmăşeală, asemănătoare cu cea de la un cinematograf, la finalul unui film bun între spectatorii care părăsesc sala şi cei care intră în sală, dacă folosesc acelaşi spaţiu de acces De aceea cinematografele de pe Bd Regina Elisabeta din Bucureşti aveau intrarea prin bulevard şi ieşirea prin strada Sarindar! Asemenea învălmăşeli se numesc mişcări haotice deterministe şi sunt foarte sensibile la valorile iniţiale La mici variaţii ale acestora survin mari schimbări în comportarea soluţiilor E Lorenz a publicat acest rezultat în sub forma unui articol intitulat „Can the flop of a butterfly wing stir up a tornado in Texas”? (Poate fâlfâitul aripilor unui fluture să provoace un uragan în Texas?) Prezenţa fenomenelor haotice în mişcarea unui sistem face, practic vorbind imposibilă prevederea pe termen lung a acestei mişcări Potrivit proverbului francez „Savoir c'est prevoir” (A şti însemnează a prevedea), faptul că în cazul mişcărilor haotice deterministe, cum au fost numite mai sus, prevederea pe termen lung este imposibilă, ar putea fi interpretat ca o înfrângere a omului de ştiinţă Este interesant cum a reuşit omul de ştiinţă să transforme acest insucces într-un mare succes Să dăm la o parte pentru un moment sistemele dinamice haotice naturale şi să ne referim la cele artificiale, fie ele mecanice, electrice, electromecanice, electronice, economice, sociale, etc Studiind în profunzime condiţiile în care un asemenea sistem dinamic artificial poate avea comportări haotice, omul a realizat exclusiv sisteme care nu pot avea comportări haotice Marele economist american de origine română, Nicholas Georgescu-Roegen a avertizat în ultimele sale lucrări că, în ciuda teoriei liberalismului „laisser faire, laisser passer” a celebrului economist englez Adam Smith, care admitea existenţa unei „mâini invizibile”, care reglează totul, sunt posibile sisteme economice care pot sfârşi prin haos Avea şi soluţii care să evite haosul economic, dar din păcate a strigat în pustiu * După ce am prezentat succint, prin exemple, modul cum o serie de oameni de ştiinţă au ajuns să descopere adevăruri noi, să revenim la întrebarea iniţială pe care ne-am pus-o şi anume: „De ce adevărul ştiinţific este frumos?” Să scriem câteva asemenea adevăruri şi să le comentăm Legea fundamentală a mecanicii descoperită de Newton,  unde  este masa unui punct material,  este acceleraţia sa, iar  este forţa care acţionează asupra lui; Legea atracţiei universale  descoperită de asemenea de Newton, unde  şi  sunt masele celor două puncte materiale,  distanţa dintre ele, iar  constanta atracţiei universale; Legea Gaz Lussac – Boyle Mariotte pentru gazul perfect PV=RT unde V este volumul, P este presiunea, T este temperatura absolută, iar R constanta gazului perfect; Formula lui Boltzmann S=k·lnW, unde S este entropia, k este constanta lui Boltzman iar W este probabilitatea termodinamică; Formula lui Einstein pentru energie E=mc , unde E este energia, m este masa corpului şi c este viteza luminii în vid; Cuanta de energie (energia unui foton)  unde  este energia,  este constanta lui Planck, iar  este frecvenţa; Principiul incertitudinii (complementarităţii) al lui Heisenberg , în care  şi  sunt erorile cu care sunt determinate impulsul generalizat şi coordonata generalizată corespunzătoare unei particole, iar  este constanta lui Planck Examinând aceste câteva rezultate, observăm că ele sunt exprimate prin expresii matematice simple, elementare Simplitatea este, dintr-un anumit punct de vedere o caracteristică a frumosului Acest fapt a fost remarcat de mai mulţi oameni de ştiinţă, printre care şi Johannes Kepler, care scria într-o carte a lui mai puţin cunoscută, Prodromus că „lumea ar fi opera unui spirit, căruia îi plac relaţiile matematice simple” şi conchide că această idee l-a dus întotdeauna pe drumul bun Fiind simple, ele sunt şi uşor accesibile Se spune, fireşte, exagerându-se puţin, că adevăratul om de ştiinţă este acela care este în stare, după ce a făcut o mare descoperire, să o explice, în câteva minute, pe înţelesul primului trecător pe care-l întâlneşte pe stradă Frumuseţea adevărurilor de mai sus rezidă şi în faptul că fiecare dintre ele aduce şi ceva nou, ceva interesant, o surpriză plăcută la care nu ne aşteptam Aceste adevăruri sunt de asemenea frumoase prin faptul că sunt foarte generale Teoria atracţiei universale descoperită de Newton se aplică nu numai corpurilor de pe suprafaţa Pământului, care sunt atrase de acesta, ci întregului nostru sistem solar, am putea spune întregului univers In sfârşit, adevărurile descoperite ne servesc nu numai să ne explicăm unele fenomene ale căror cauze nu le cunoaşteam, ci să descoperim fenomene noi, a căror existenţă nici nu o bănuiam Se ştie astfel că astronomul francez Urbain Jean Joseph Leverrier, constatând unele anomalii în mişcarea ultimei planete cunoscute atunci, Uranus, în jurul Soarelui a dedus că ar mai exista o planetă şi, prin calcul, a descoperit pe hârtie această planetă mai îndepărtată de Soare decât Uranus Indicându-i prin calcul locul în spaţiu, ea a putut fi descoperită cu telescopul de astronomul german Johann Gottfried Galle în anul şi a fost numită Neptun Ce poate fi mai frumos! Celebrul matematician francez Henri Poincaré a afirmat odată că dintre mai multe expresii matematice, elaborate de cercetătorii unui anumit fenomen, cea mai apropiată de realitate este cea mai frumoasă dintre ele Prin această afirmaţie Henri Pointcaré atribuie frumuseţii caracterul de criteriu al adevărului ştiinţific Este mai mult decât un simplu răspuns la întrebarea pe care mi-am pus-o „De ce adevărul ştiinţific este frumos?”, având în vedere prestigiul marelui matematician francez Şi la aceste frumoase cuvinte aş adăuga câteva citate din capitolul „Permanenţa frumosului” din volumul „Filozofie şi poezie” (Editura Enciclopedică, al lui Tudor Vianu): „Frumuseţea adevărului ştiinţific rezultă din forma sub care ni se prezintă şi tocmai această formă ne cucereşte şi ne îndeamnă să-i pătrundem conţinutul In cel mai neînsemnat adevăr ştiinţific, obţinut cu multă trudă, străluceşte parcă ceva din întregul univers, ceva nespus de frumos Aparent, omul de ştiinţă pare cel mai îndepărtat de orice preocupare artistică Şi totuşi, la sfârşitul cercetării, omul de ştiinţă simte aceeaşi bucurie ca aceea care răsplăteşte pe artist Şi încheie Tudor Vianu: Adevărul, ştiinţific, frumosul şi binele cresc dintr-o tulpină comună” In formularea răspunsului meu la această întrebare, cer îngăduinţa de a pleca de la o axiomă: „Matematica este frumoasă” şi vă fac o mărturisire Am ezitat mult în ultimele clase de liceu să aleg ca studii superioare Politehnica sau Facultatea de Matematică Până la urmă balanţa a înclinat către Politehnică şi am ajuns astfel inginer constructor, dar marea mea dragoste a fost, este şi va rămâne matematica Şi nu întâmplător, ca inginer, am îmbrăţişat cariera de cadru didactic universitar, care a avut darul să mă apropie şi mai mult de dragostea mea, de matematică Dacă acceptăm axioma că matematica este frumoasă şi dacă ţinem seama că în cercetarea ştiinţifică omul de ştiinţă ajunge în final la un model matematic pe care-l verifică experimental, aşa cum am arătat mai sus, am putea spune, metaforic vorbind, că de fapt, omul de ştiinţă extrage frumosul din fenomenul pe care-l studiază In concluzie, profesorul Mihail Hangan a avut perfectă dreptate când, îndrumându-mă în perioada în care elaboram teza de doctorat şi sfătuindu-mă şi după aceea, îmi repetă adesea că rezultatul final al cercetării mele trebuie să fie simplu şi frumos Este motivul pentru care i-am purtat, îi port şi-i voi purta o vie recunoştinţă 